Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: A 23/1990. (XII. 3.) PM rendelet 4. számú melléklete e melléklet szerint módosul
Paragraph Index: 208

57. A III. Áruosztály 15. Árucsoportjához tartozó „Általános megjegyzések” című része az alábbiak szerint módosul: „Ebben az árucsoportban azon alszámok szövege, amelyben az „ipari felhasználásra” kifejezés szerepel, úgy értendő, hogy csak az olyan feldolgozásra vonatkozik, amelynek során az eredeti terméket átalakítják. Másrészt azonban a „műszaki célra” kifejezés előfordul néhány olyan alszám szövegében is, amely nem feltételez ilyen átalakítást. Az olyan kezelések, mint a tisztítás, finomítás vagy hidrogénezés nem minősülnek ipari vagy műszaki célú felhasználásnak. Hangsúlyozni kell, hogy még az emberi fogyasztásra alkalmas termékeket is szánhatják műszaki vagy ipari célra. Az emberi fogyasztásra szánt élelmiszer előállítására szolgáló termékek vtsz. alszámai kivételével ennek az árucsoportnak azon alszámai, amelyek műszaki vagy ipari célú termékekre vonatkoznak, magukban foglalják az állati takarmány előállítására szolgáló zsírokat és olajokat is.”

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes